पड़ोसियों ने जब फ्लैट में आग लगते देखी तो उन्होंने फ्लैट में रहने वाले व्यक्ति को कॉल करे इसकी सूचना उनको दी। आनन-फानन में फ्लैट मालिक मौके पर पहुंचे, तब तक पड़ोसियों ने दरवाजा तोड़ दिया था और आग पर काबू पाने में जुटे हुए थे। लोगों ने सोसाइटी में लगे अग्निशमन यन्त्र से आग बुझाने की कोशिश की लेकिन पानी की पाइपलाइन से पानी नहीं निकला जिसके बाद मौके पर मौजूद सभी लोगों ने बाल्टी से पानी भरकर आग पर काबू पाया लेकिन तब तक अंदर रखा काफी सामान जलकर राख हो चुका था।